**Karinthy Frigyes ÁMK Iskola**

**Szülői Munkaközösség**

**Jegyzőkönyv**

|  |  |
| --- | --- |
| **TÁRGY:** | **ÉVNYITÓ ÉRTEKEZLET** |
| **DÁTUM:** | **2011.09.01. 17.00** |
| **ELŐADÓ:** | **TURNERNÉ GADÓ ÁGNES - IGAZGATÓ** |
| **RÉSZTVEVŐ****SZMK KÉPVISELŐK:** | **1.a,1.b,2.a,2.b,2.c,3.a,3.b,4.a,4.b,5.a,5b,6.a,6.b,7.a,7.b,8.a,8.b** |

| TÉMÁK |
| --- |

Személyi változások:

* Pedagóguscsere 2.b és 3.a között
* új pedagógusok: Gyüre Zoltán: Informatika szaktanár, felső tagozat és Anne Lefebvre angol anyanyelvű tanító alsó tagozat
* 2.a: angol anyanyelvi tanító: Mr.Godwin

Intézményi felújítások nyáron:

* 121 sz. kisterem kialakítása
* 6.b teremfelújítás
* ebédlő: világítás és csempecsere, festés
* az első lépcsőház teljes rekonstrukciója
* nagyudvar: nagyobb játékegység kerül felállításra
* kisudvar: kisebb játék kerül felállításra
* 8 terem kap interaktív felszerelést: projektor, számítógép, így a termek többsége alkalmas interaktív oktatásra

Éves nagyprojekt: “Karinthya városa”

A projekt célja a gyerekek által létrehozott virtuális város kialakítása, működtetése, melyben az osztályok különböző kulturális, tudományos, média sport és egyéb alprojektekkel működnek közre. A projekt bemutatása 2012. júniusban, a ballagást megelőző napokban történik.

A tanév rendje:

* A központilag megállapított időpontok a honlapon találhatóak, ettől eltérések vannak
* téli szünet utolsó tanítási nap: 2011.december 19. hétfő (20-a helyett korábban Futónapot tartunk, 21 –én nevelési értekezlet van). 20-és 21- én van ügyelet
* tavaszi szünet utáni első tanítási nap 2012. 04.11. szerda (10-én nevelési értekezlet)

“Határtalanul” pályázat:

* az iskola a beadott pályázatot megnyerte és a hetedikesek ősszel Szlovákiába utaznak
* Az utazás bemutatása 2012. jún. 4-én a “Nemzeti összetartozás napjá”-n történik

Jótékonysági bál:

Idén is tervezzük az éves jótékonysági bál megrendezését, bevétele a 2. és 3. lépcsőház teljes rekonstrukciójára fordítódna. Ezzel kapcsolatban az SZMK képviselőkön keresztül várjuk a szülők visszajelzéseit a báli részvétellel kapcsolatban, illetve azzal kapcsolatban, hogy idén is kerüljön-e megrendezésre.

Kerékpártároló:

Szülői és diák igény a fedett és zárható kerékpártároló az iskola területén, az intézmény vezetése felméri ennek lehetőségét.

Étkeztetés:

Behozott meleg étel tárolása, hűtése és melegítése csak az orvosilag igazolt diétára szoruló gyerekek esetében lehetséges, a többiek számára ez közegészségügyi okokból nem megengedhető.

2010-es kompetenciamérés eredményei:

Mind a két évvel ezelőtt 6.-osok, mind a 8.-osok országos és budapesti szinten kimagasló eredményeket értek el matematikából és szövegértésből egyaránt. Eredményeikre, tanáraikra és gyerekeinkre mindannyian büszkék vagyunk!

| TEENDŐK |
| --- |

Az osztályok szülői értekezletein az SZMK képviselők tájékozódjanak a jótékonysági bál iránti érdeklődésről, és erről mail-ben küldjenek visszajelzést az iskolatitkárságra.

A „Karinthya” projekthez várjuk az észrevételeket, javaslatokat.

Vargáné Marton Krisztina

SzMK elnökségi tag

Jegyzőkönyv vezető